
Τιμολόγιο για εργασίες επισκευής βλαβών σε σεισμό¬ 
πληκτα κτίρια, για τον υπολογισμό της δαπάνης και 
των αντιστοίχων παροχών στους σεισμόπληκτους 
των Νομών ΑχαΤας και Φωκίδας, που επλήγησαν 

από το σεισμό της 15ης Ιουνίου 1995. 1 

Παράταση προθεσμίας υποβολής αιτήσεων από τους 
σεισμόπληκτους του 1994 του Νομού Φλώρινας. . 2 
Παράταση προθεσμίας υποβολής αιτήσεων από τους 
σεισμόπληκτους του 1994 του Νομού Λευκάδας. . 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. οικ/1856/ΑΖ5θ 0) 

Τιμολόγιο για εργασίες επισκευής βλαβών οε σεισμόπλη¬ 
κτα κτίρια, για τον υπολογισμό της δαπάνης και των 
αντιστοίχων παροχών στους σεισμόπληκτους των Νο¬ 
μών Αχαιός και Φωκίδας, που επλήγησαν από το σει¬ 
σμό της 15ης Ιουνίου 1995. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

'Εχοντος υπόψη: 

1. Τις διατάξεις του Ν. 867/79(ΦΕΚ Α 24) «Περί κυρώ- 
σεως,τροποποιήσεως και συμπληρώσεως της από 
28.7.78 Πράξεως Νομοθετικού Περιεχομένου (ΦΕΚ117) 
περί αποκαταστάσεως ζημιών εκ σεισμών 1978 Βορείου 
Ελλάδος». 

2. Τις διατάξεις του Ν. 1190/81 (ΦΕΚ Α 203/30.7.81) 
«Περί κυρώσεως της από 28.3.81 Πράξεως Νομοθετικού 
Περιεχομένου περί αποκαταστάσεως ζημιών εκ σεισμών 
1981». 

3. Την Πράξη Υπουργικού Συμβούλιου 266/ 
18.7.95{ΦΕΚ 148/Α/19.7) για την «Αποκατάσταση των 
ζημιών από το σεισμό της 16ης Ιουνίου 1995 στους Νο¬ 
μούς Αχαίας και Φωκίδας». 

4. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

5. Την Απόφασή μας 2094/31.5.88, γιο την «Αναδιάρ¬ 
θρωση Υπηρεσιών της Υ.Α.Σ.». 

6. Την Δ100/04/773/29.11.90 Κοινή Απόφαση Υπουρ¬ 
γού Προεδρίας Κυβερνήσεως και Αναπλ. Υπουργού ΠΕ- 


ΧΩΔΕ, «περί εξαιρέοεως διοικητικών πράξεων ή εγγρά¬ 
φων από τον κανόνα των τριών υπογραφών». 

7. Την κοινή Απόφαση οικ/1855/21,7.95 των Υπουρ¬ 
γών Εθν. Οικονομίας, Οικονομικών και ΠΕ.ΧΩ.Δ.Ε. 

8. Το τεύχος «Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες απά Σεισμό» 
(«Κ.Π.Ο.Ε.Κ.Β.Σ.»), που εκδόθηκε από το τότε Υπουργείο 
Δημόσιων ργων, στη θεσ/νίκη, στις 5.8.78 

9. Το «Αναλυτικόν Τιμολόγιον Οικοδομικών Εργασκώ- 
ν»(«Α.Τ.Ο.Ε.») που εγκρίθηκε με την απόφαση Ε7/1253/ 
155/16.1.76, Απόφαση του Υπουργού τότε Δημοσίων 
Εργων, όπως τροποποιήθηκε και ισχύει σήμερα. 

10. Την Κοινή Απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. στον 
Υφυπουργό ΠΕ.ΧΩ.Δ.Ε. Ιωάννη Τοσκλίδη. 

11 .Το τιμολόγιο για εργασίες επισκευής βλαβών σε σει¬ 
σμόπληκτα κτίρια που εγκρίθηκε με την Απόφαση 1328/ 
ΑΖ40/22.6.95, αποφασίζουμε: 

Εγκρίνουμε τιμολόγιο για εργασίες επισκευής βλαβών 
οε σεισμόπληκτα κτίρια, απ' το σεισμό που έγινε, στις 
15.6.95 στους Νομούς Αχαίας και Φωκίδας, για τον υπο¬ 
λογισμό της δαπάνης που χρειάζεται για την επισκευή 
τους και των αντιστοίχων δανείων. 

ΤΙΜΟΛΟΓΙΟ ΓΙΑ ΕΡΓΑΣΙΕΣ ΕΠΙΣΚΕΥΩΝ 
ΒΛΑΒΩΝ ΑΠΟ ΣΕΙΣΜΟ 

ΓΕΝΙΚΟΙ ΟΡΟΙ 

Το τιμολόγιο εφαρμόζεται υποχρεωτικά για την σύνταξη 
των σχετικών προϋπολογισμών στις μελέτες επισκευής 
σεισμόπληκτων οικοδομών και με βάση αυτό γίνεται ο 
έλεγχος απ'την αρμόδια Υπηρεσία. 

Δεν έχει εφαρμογή στη σύνταξη προϋπολογισμών Δη¬ 
μόσιων έργων ούτε στη σύνταξη νέων τιμών, σύμφωνα με 
το Ν. 1418/84 και τα εκτελεστικά του Π.Δ. 

Όλες οι τιμές μονάδας τιμολογίου αναφέρονται σε πλή¬ 
ρως περαιωμένες εργασίες και περιλαμβάνουν τις δαπά¬ 
νες: 

α) Για εργασία, μαζί με τις εισφορές οε ασφαλιστικά 
κλπ. ταμεία (Ι.Κ.Α., επικουρικό κλπ.). 

β) Για προμήθεια και μεταφορά στον τόπο του έργου, 
όλων των υλικών (και αυτών που δεν ενσωματώνονται). 

γ) Για προεργασίες(αποξηλώσεις, καθαιρέσεις, καθαρι¬ 
σμοί κλπ), βοηθητικές εργασίες (αντιστηρίξεις, υποστυ¬ 
λώσεις, ικριώματα, ξυλότυποι ή σιδηρότυποι κλπ.), πρό¬ 
σθετες ή επακόλουθες εργασίες (αποκατάσταση κατα- 

σκευών, που θίγομαι για να εκτελεστούν οι κύριες εργα¬ 
σίες, όπως επιχρίσματα, χρωματισμοί, επικαλύψεις, προ¬ 
σαρμογές με στοιχεία που δεν κατεδαφίστηκαν κλπ.), ερ¬ 
γασίες για να προστατευτούν οικοδομικά ή άλλα στοιχεία, 
από φθορές ή ζημιές που είναι πιθανό να προκληθούν από 
τις εργασίες που εκτελούνται (κάλυψη κλπ.), ή, στην περί¬ 
πτωση που δεν αποφευχθούν οι ζημιές για να αποκατα¬ 
σταθούν αυτές. 

δ) Για απομείωση και φθορά υλικών και εργαλείων ή μη¬ 
χανημάτων, καθώς και τις ημεραργίες τους, από βλάβη ή 
για συντήρησή τους. 

ε) Τα γενικά έξοδα και το εργολαβικό όφελος και γενικό 
κάθε εργασία,που είναι απαραίτητη για την έντεχνη και 
ασφαλή ολοκλήρωση της εργασίας σύμφωνα με τους κα¬ 
νόνες της τέχνης και της επιστήμης και τις τοπικές και άλ¬ 
λες ειδικές συνθήκες, έστω και αν δεν αναφέρονται στην 
περιγραφή. 

Στις Τιμές Μονάδας, περιλαμβάνεται αναγμένη και η 
δαπάνη για την αμοιβή της μελέτης και επίβλεψης. 

Οι εργασίες, που τιμολογούνται με το τιμολόγιο αυτό, 
εκτελούνται, όπως αναλυτικά περιγράφεται στο τεύχος 
«Κατευθυντήριες Προδιαγραφές και Οδηγίες για Επι¬ 
σκευή Κτιρίων με Βλάβες από Σεισμό» του Υπουργείου 
Δημοσίων Εργων (το οποίο συνοπτικά αναφέρεται σαν 
«Κ.Π.Ο.Ε.Κ.8.Σ.»), με δόκιμα υλικά και σύμφωνα με τις ει¬ 
δικές προδιαγραφές που αναφέρονται στα κεφάλαια 2 και 
3 του τεύχους αυτού και εφαρμόζονται μόνο για να καθο¬ 
ριστεί το ύψος του δανείου. 

Για εργασίες συναφείς με το τιμολόγιο, που δεν καλύ¬ 
πτονται από το τιμολόγιο αυτό, θα εφαρμόζονται οι τιμές 
του «Αναλυτικού Τιμολογίου Οικοδομικών Εργασιών» 
(«ΑΤΟΕ») όπως ισχύει κάθε φορά, μειωμένες κατά 25% 
και χωρίς εργολαβικό όφελος. 

Σε περιοχές που είναι δυσχερής η μεταφορά των υλικώ- 
ν{απροσπέλαστες ή δυσπρόσιτες περιοχές) και οι οποίες 
θα ορίζονται με Υπουργική απόφαση, καθορίζουμε αύ¬ 
ξηση στις τιμές μονάδας σε ποσοστό μέχρι 20%. 

ΤΙΜΕΣ ΕΦΑΡΜΟΓΗΣ 
Α' ΧΩΜΑΤΟΥΡΓΙΚΑ 
Αρθρο 1 

Για ένα κυβικό μέτρο εκσκαφή σε οποιοδήποτε βάθος, 
μαζί με τη δαπάνη για να αποξηλωθούν τα παλιά δάπεδα, 
από οποιοδήποτε υλικό (σκυρόδεμα οπλισμένο ή άοπλο, 
πλακοστρώσεις κλπ.) τη δαπάνη για να αποκομιστούν τα 
προϊόντα που πλεονάζουν, τη δαπάνη για αντιστηρίξεις με 
οποιοδήποτε τρόπο κλπ. Η τιμή ισχύει χωρίς καμιά προ- 
σαύξηση και για τμηματικές εκσκαφές για υποθεμελιώ- 
σεις (ντουλάπια). Η μέτρηση γίνεται με τις ελάχιστες ορι¬ 
ζόντιες διαστάσεις που απαιτούνται σύμφωνα με τη με¬ 
λέτη και κατακόρυφες παρειές. 

α. Με το χέρι 

ΤΡΕΙΣ ΧΙΛΙΑΔΕΣ ΤΡΙΑΚΟΣΙΕΣ ΔΡΑΧΜΕΣ (3.300) ΔΡΧ.) 

β. Με μηχανήματα 

ΧΙΛΙΕΣ ΔΡΑΧΜΕΣ (1.000 ΔΡΧ.). 

Άρθρο 2 

Για ένα κυβικό μέτρο επιχωμάτωση, από προϊόντα εκ¬ 
σκαφής ή δάνεια χώματα, μαζί με τη δαπάνη για τη δια¬ 
λογή, διάστρωση, διαβροχή, συμπύκνωση κλπ. Η μέτρηση 
γίνεται σε όγκο του κενού που επιχώνεται, με τις διαστά¬ 


σεις που μετρήθηκαν οι αντίστοιχες εκσκαφές. 

α. Με το χέρι 

ΧΙΛΙΕΣ ΕΚΑΤΟ ΔΡΑΧΜΕΣ (1.100 ΔΡΧ.). 

β. Με μηχανήματα 

ΠΕΝΤΑΚΟΣΙΕΣ ΠΕΝΗΝΤΑ ΔΡΑΧΜΕΣ (550 ΔΡΧ.). 

Β’ ΤΟΙΧΟΙ 

Άρθρο 3 

Γκ> ένα τετραγωνικό μέτρο επισκευή βλαβείσας τοιχο¬ 
ποιίας από οποιαδήποτε υλικά(λίθους, οπτόπλινθους, τσι¬ 
μεντόλιθους κλπ.) η οποία παρουσιάζει ελαφρές ζημιέ- 
ς(τριχοειδείς ρωγματώσεις επιχρισμάτων, δηλωτικές ότι 
δεν έχει επέλθει πλήρης ρωγμάτωση). Η μέτρηση θα γίνε¬ 
ται για ολόκληρο το φάτνωμα,στη μία ή δύο πλευρές του, 
ανάλογα άν η μία ή οι δύο επιφάνειες του φατνώματος πα¬ 
ρουσιάζουν ζημιά. 

ΧΙΛΙΕΣ ΤΕΤΡΑΚΟΣΙΕΣ ΔΡΑΧΜΕΣ (1.400 ΔΡΧ.). 

Άρθρο 4 

* 

Γ ια ένα τετραγωνικό μέτρο επισκευή βλαβείσας τοιχο¬ 
ποιίας από τσιμεντόλιθους ή οπτόπλινθους η οποία πα¬ 
ρουσιάζει έντονες ρωγματώσεις, χωρίς αποσύνθεση της 
τοιχοποιίας. Η μέτρηση θα γίνεται όπως ορίζεται στο άρ¬ 
θρο 3. Για ζημιές και τρόπο επισκευής, που ανταποκρίνο¬ 
μαι στις παραγράφους του «Κ.Π.Ο.Ε.Κ.Β.Σ.»: 

α. Παράγραφο 2.4.2.1. 

ΧΙΛΙΕΣ ΕΠΤΑΚΟΣΙΕΣ ΔΡΑΧΜΕΣ (1.700 ΔΡΧ.) 

β. Παράγραφο 2.4.2.2. 

ΔΥΟ ΧΙΛΙΑΔΕΣ ΕΠΤΑΚΟΣΙΕΣ ΔΡΑΧΜΕΣ (2.700 
ΔΡΧ.). 

Αρθρο 5 

Γ ια ένα τετραγωνικό μέτρο επισκευή βλαβείσας λιθοδο¬ 
μής η οποία παρουσιάζει έντονη ρωγματώση χωρίς να έχει 
αποσύντεθεί η λιθοδομή. Η μέτρηση θα γίνεται όπως ορί¬ 
ζεται στο άρθρο 3. Γ ια ζημιές και τρόπο επισκευής, που 
ανταποκρίνομαι στις παραγράφους του «Κ.Π.Ο.- 
Ε.Κ.Β.Σ.». 

α. Παράγραφο 2.4.2.1. 

ΔΥΟ ΧΙΛΙΑΔΕΣ ΤΡΙΑΚΟΣΙΕΣ ΔΡΑΧΜΕΣ (2.300 ΔΡΧ.). 

β. Παράγραφο 2,4.2.2. 

ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (3.500 
ΔΡΧ.). 

Άρθροθ 

Γ ια ένα τετραγωνικό μέτρο ανακατασκευή βλαβείσας 
τοιχοδομής η οποία παρουσιάζει βαρειές ζημιές(πλήρη 
αποσύνθεση ή απόκλιση απ’το κατακόρυφο), που δεν εί¬ 
ναι δυνατό να επισκευαστεί και πρέπει να ανακατασκευα¬ 
στεί. Στις τιμές περιλαμβάνεται η δαπάνη για να καθαιρε- 
θεί ο παλιάς τοίχος, να αποκομιστούν τα προϊόντα, να ανα¬ 
κατασκευαστεί ο τοίχος, μαζί με τη θερμομόνωση ή ηχο¬ 
μόνωση και να επιχρισθεί και κάθε άλλη απαραίτητη δα¬ 
πάνη εκτός απ’τη δαπάνη για τα διαζώματα από οπλισμένο 
σκυρόδεμα(σενάζ), που πληρώνομαι σύμφωνα με το άρ¬ 
θρο 16. Η μέτρηση γίνεται για την πραγματική επιφάνεια- 
που ανακατασκευάζεται χωρίς να σφαιρούμαι τα διαζώ¬ 
ματα. 

I. Για τοιχοποιία με πάχος, χωρίς τα επιχρίσματα, μεγα¬ 
λύτερο από 20 εκ. 

Α. από λιθοδομή(με φυσικούς λίθους): 

α. Με επίχρισμα απ'τις δύο πλευρές: 

ΔΕΚΑ ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (14.000 ΔΡΧ.}. 
β. Με επίχρισμα απ'τη μία πλευρά: 

ΔΩΔΕΚΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (12.500 
ΔΡΧ.). 

γ. Χωρίς επίχρισμα: 

ΕΝΔΕΚΑ ΧΙΛΙΑΔΕΣ ΔΡΑΧΜΕΣ (11.000 ΔΡΧ.). 

Β. από τεχνητούς λίθους: 

α. Με επίχρισμα απ'τις δύο πλευρές: 

ΕΝΝΕΑ ΧΙΛΙΑΔΕΣ ΔΡΑΧΜΕΣ (Θ.ΟΟΟ ΔΡΧ.). 
β. Με επίχρισμα απ’ τη μία πλευρά: 

ΕΠΤΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (7.500 
ΔΡΧ.). 

γ. Χωρίς επίχρισμα: 

ΕΞΗ ΧΙΛΙΑΔΕΣ ΔΡΑΧΜΕΣ (6.000 ΔΡΧ.). 

Γ. από τεχνητούς λίθους που είχε θερμομόνωση ή ηχο¬ 
μόνωση 

α. Με επίχρισμα απ’τις δύο πλευρές: 

ΔΕΚΑ ΧΙΛΙΑΔΕΣ ΔΡΑΧΜΕΣ (10.000 ΔΡΧ.). 
β. Με επίχρισμα απ'τη μία πλευρά: 

ΟΚΤΩ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (8.500 
ΔΡΧ.). 

γ. Χωρίς επίχρισμα: 

ΕΠΤΑ ΧΙΛΙΑΔΕΣ ΔΡΑΧΜΕΣ (7.000 ΔΡΧ.). 

II. Για τοιχοποιία με πάχος, χωρίς τα επιχρίσματα, 20 εκ. 
(μπατικά), από οποιοδήποτε υλικό: 

α. Με επίχρισμα απ’τις δύο πλευρές: 

ΟΚΤΩ ΧΙΛΙΑΔΕΣ ΔΡΑΧΜΕΣ (8.000 ΔΡΧ.). 
β. Με επίχρισμα απ’ τη μία πλευρά: 

ΕΞΗ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (6.500 
ΔΡΧ.). 

γ. Χωρίς επίχρισμα 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.). 

III. Για τοιχοποιία με πάχος, χωρίς τα επιχρίσματα, μι¬ 
κρότερο από 20 εκ., από οποιοδήποτε υλικό: 

α. Με επίχρισμα απ’τις δύο πλευρές: 

ΕΞΗ ΧΙΛΙΑΔΕΣ ΔΡΑΧΜΕΣ (6.000 ΔΡΧ.). 
β. Με επίχρισμα απ’τη μία πλευρά: 

ΤΕΣΣΕΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ 
(4.500 ΔΡΧ.). 
γ. Χωρίς επίχρισμα: 

ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.). 

Αρθρο 7 

Για την πλήρη κατασκευή ενός κυβικού μέτρου θεμε¬ 
λίου, από ελαφρά οπλισμένο σκυρόδεμα Β 160 (με οπλι¬ 
σμό μέχρι 25χγρ/μ3)για υποθεμελίωση ή αντιστήριξη σε 
οποιαδήποτε στάθμη. Στην τιμή περιλαμβάνονται και οι 
δαπάνες για τον ξυλότυπο (προμήθεια, τοποθέτηση, απο¬ 
ξήλωση, απομείωση, καρφιά, σύνδεσμοι κλπ), για ελαφρό 
οπλισμό(προμήθεια, κατεργασία, απομείωση, τοποθέ¬ 
τηση συναρμολόγηση, μικροΟλικά κλπ.) κλπ. 

Η μέτρηση γίνεται με τις διαστάσεις που ορίζονται στη 
σχετική μελέτη. 

ΕΙΚΟΣΙ ΟΚΤΩ ΧΙΛΙΑΔΕΣ ΔΡΑΧΜΕΣ (28.000 ΔΡΧ.). 

Άρθρο 8 

Για την επισκευή ενός τεραγωνικού μέτρου τοιχοδομής 
από οποιοδήποτε υλικό(λΙθοι, πλίνθοι, τσιμεντόπλινθοι 
κλπ) και οποιοδήποτε συγκολλητικό (ασβεστοκονίαμα με 
ή χωρίς τσιμέντο κλπ) με την κατασκευή ελαφρά οπλισμέ¬ 
νου μανδύα σύμφωνα με την παράγραφο 5.2.3.2. του 
«Κ.Π.Ο.Ε.Κ.Β.Σ.». Στην τιμή περιλαμβάνονται οι δαπάνες 


για όλες τις εργασίες που περιγράφονται στην παράγραφο 
αυτή (καθαίρεση επιχρισμάτων, καθαρισμός, ξύσιμο αρ¬ 
μών, φωλιές κλπ. και απομάκρυνση των προϊόντων της, 
τοποθέτηση, στερέωση κλπ σιδερένιου πλέγματος, με την 
κατεργασία και απομείωση κλπ). Η μέτρηση γίνεται με τις 
πραγματικές διαστάσεις για κάθε πλευρά. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.). 

Άρθρο 9 

Για την επισκευή ενός τετραγωνικού μέτρου τοιχοδο¬ 
μής με μανδύες από οπλισμένο σκυρόδεμα σύμφωνα με 
τις παραγράφους5.2.3.3 και 5.2.3.4 του «Κ.Π.Ο.- 
Ε.Κ.Β.Σ.», μαζί με το αντίστοιχο πέδιλο, αν χρειάζεται, 
που ο όγκος του ανάγεται στον όγκο του μανδύα. Στην 
τιμή περιλαμβάνονται όλες οι δαπάνες που ανοφέρονται 
στο προηγούμενο άρθρο 8. Η μέτρηση γίνεται με τις πραγ¬ 
ματικές διαστάσεις για κάθε πλευρά. 

α) Μονόπλευρος οπλισμένος μανδύας, από έγχυτο σκυ¬ 
ρόδεμα, με ελάχιστο πάχος 0.10 μ. 

ΠΕΝΤΕ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (5.500 
ΔΡΧ.). 

β) Μονόπλευρος οπλισμένος μανδύας από εκτοξευό¬ 
μενο σκυρόδεμα ή τσιμεντοκονίαμα με ελάχιστο πάχος 
0.05 μ. 

ΟΚΤΩ ΧΙΛΙΑΔΕΣ ΤΡΙΑΚΟΣΙΕΣ ΔΡΑΧΜΕΣ (8.300 
ΔΡΧ.). 

Άρθρο 10 

Για ένα κυβικά μέτρο έγχυτο σκυρόδεμα, κατηγορίας Β 
225 ή ανώτερης, για την επισκευή βλαβέντος στοιχείου 
(δοκού, υποστυλώματος ή τοιχείου) από οπλισμένο σκυ¬ 
ρόδεμα που παρουσιάζει μερική ή πλήρη αποδιοργάνωση 
του σκυροδέματος, σύμφωνα με τις παραγράφους 
4.4.3β., 4.4.4., 4.4.5., 4.5.3 του «Κ.Π.Ο.Ε.Κ.Β.Σ.». Στην 
τιμή περιλαμβάνονται όλες οι δαπάνες,που αναφέρονται 
στο άρθρο 8. Η μέτρηση γίνεται με τις πραγματικές δια¬ 
στάσεις. 

ΔΙΑΚΟΣΙΕΣ ΕΒΔΟΜΗΝΤΑ ΧΙΛΙΑΔΕΣ ΔΡΑΧΜΕΣ 
(270.000 ΔΡΧ.). 

Άρθρο 11 

Για την αποκατάσταση ή ενίσχυση ενός κυβικού μέτρου 
βλαβέντος υποστυλώματος ή τοιχείου, που, είτε παρου¬ 
σιάζει αποδιοργάνωση του σκυροδέματος(μετ6 την επι¬ 
σκευή του, που η δαπάνη της υπολογίζεται χωριστά με τα 
άρθρα 30,31, η 32) είτε απαιτείται η ενίσχυσή τους, από 
τη νέα εντατική κατάσταση που δημιουργείται σε αυτά, 
απ’την αποκατάσταση ή ενίσχυση άλλων στοιχείων, που 
είχαν πάθει βλάβη, σύμφωνα με τις παραγράφους 4.5.2. 
και 4.5.4. του «Κ.Π.Ο.Ε.Κ.Β.Σ.». Στην τιμή περιλαμβάνε¬ 
ται η δαπάνη για να απογυμνωθεί το σκυρόδεμα και ο οπλι¬ 
σμός, για να αποκομιστούν τα προϊόντα, για τον ξυλότυπο 
(προμήθεια, τοποθέτηση, αποξήλωση, απομείωση, καρ¬ 
φιά, σύνδεσμοι κλπ), για το σιδεροπλισμό (προμήθεια, κα¬ 
τεργασία, απομείωση, τοποθέτηση, συναρμολάγιση, συ- 
γκόληση με τον παλιό κλπ, εκτός απ’ τη μεταλλική κατα¬ 
σκευή από γωνιακά ελάσματα και οριζόντια ελάσματα, που 
υπολογίζεται χωριστά με το άρθρο 17), την απώλεια υλι¬ 
κών σκυροδέματος και τηναν ακατασκευή επιχρισμάτων 
κλπ. Ο υπολογισμός της δαπάνης,γίνεται με βάση τον 
όγκο του παλιού(βλαβέντος ή όχι) στοιχείου, κλιμακωτό, 
με βάση τη διατομή του 

Α. Γ ια έγχυτο σκυρόδεμα: 
α. Για διατομή μέχρι και 1.000 εκ 2 
ΕΚΑΤΟΝ ΕΝΕΝΗΝΤΑ ΧΙΛΙΑΔΕΣ ΔΡΑΧΜΕΣ (1Θ0.000 
ΔΡΧ.). 

β. Για διατομή από 1.001 εκ 2 μέχρι 2.000 εκ 2 και για 
πέρα από τα πρώτα 1.000 εκ 2 
ΕΚΑΤΟΝ ΕΒΔΟΜΗΝΤΑ ΧΙΛΙΑΔΕΣ ΔΡΑΧΜΕΣ (170.000 
ΔΡΧ). 

γ. Για διατομή από 2.001 εκ 2 και μεγαλύτερη και για 
πέρα α π’τα πρώτα 2.000 εκ 2 
ΕΚΑΤΟΝ ΕΞΗΝΤΑ ΧΙΛΙΑΔΕΣ ΔΡΑΧΜΕΣ (ΙΘΟ.ΟΟΟ 
ΔΡΧ.). 

Β. Για εκτοξευόμενο σκυρόδεμα, σύμφωνα με την πα¬ 
ράγραφο 2.2. του «Κ.Π.Ο.Ε.Κ.Β.Σ.». 
α. Γ ία διατομή μέχρι 1.000 εκ 2 
ΔΙΑΚΟΣΙΕΣ ΕΒΔΟΜΗΝΤΑ ΧΙΛΙΑΔΕΣ ΔΡΑΧΜΕΣ 

(270.000 ΔΡΧ.). 

β. Για διατομή από 1.001 εκ 2 μέχρι 2.000 εκ 2 και για 
πέρα από τα πρώτα 1.000 εκ 2 
ΔΙΑΚΟΣΙΕΣ ΣΑΡΑΝΤΑ ΧΙΛΙΑΔΕΣ ΔΡΑΧΜΕΣ (240.000 
ΔΡΧ.). 

γ. Για διατομή από 2.001 εκ 2 και μεγαλύτερη και για 
πέρα απ’ τα πρώτα 2.000 εκ 2 
ΔΙΑΚΟΣΙΕΣ ΕΙΚΟΣΙ ΧΙΛΙΑΔΕΣ ΔΡΑΧΜΕΣ (220.000 
ΔΡΧ.). 

Αρθρο 12 

Γ ια ένα κυβικό μέτρο οπλισμένο σκυρόδεμα, για την ενί¬ 
σχυση πεδίλων, με μανδύα από έγχυτο σκυρόδεμα, σύμ¬ 
φωνα με την παράγραφο 4.6 του «Κ.Π.Ο.Ε.Κ.Β.Σ.». Στην 
τιμή περιλαμβάνονται όλες οι δαπάνες που αναφέροντσι 
στο.προηγούμενο άρθρο 11. 

Η μέτρηση γίνεται με τις πραγματικές διαστάσεις του 
μανδύα που κατασκευάζεται. 

ΕΝΕΝΗΝΤΑ ΧΙΛΙΑΔΕΣ ΔΡΑΧΜΕΣ (90.000 ΔΡΧ.). 

Αρθρο 13 

Για ένα κυβικό μέτρο οπλισμένο σκυρόδεμα, κατηγο¬ 
ρίας Β 225 ή ανώτερης, έγχυτο ή εκτοξευόμενο, για την 
επισκευή πλάκας με πολλαπλά ρήγματα, που δε μπορούν 
να αποκατασταθούν με ρητινενέαεις. Στην τιμή περιλαμ¬ 
βάνονται όλες οι δαπάνες που αναφέρονται στο άρθρο 11, 
καθώς και η δαπάνη για τη συγκόλληση της νέας πλάκας 
με την παλιά με εποξειδική ρητ!νη(εργασ1α και υλικά) και 
τη σύνδεση του παλιού με το νέο σιδεοπλισμό. Η μέτρηση 
γίνεται με τον πραγματικό όγκο του νέου σκυροδέματος. 

α. σύμφωνα με τις παραγράφους 4.2.2.1 και 4.3 του 
«ΚΠΟΕΚΒΣ* 

ΕΞΗΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (65.000 ΔΡΧ.). 
β. σύμφωνα με την παράγραφο 4.2.2.2 του «Κ.Π.Ο.- 
Ε.Κ.Β.Σ.» 

ΕΚΑΤΟΝ ΕΞΗΝΤΑ ΧΙΛΙΑΔΕΣ ΔΡΑΧΜΕΣ (160.000 
ΔΡΧ.). 

γ. σύμφωνα με την παράγραφο 4.2.2.3 του «Κ.Π.Ο.- 
Ε.Κ.Β.Σ.» 

ΕΚΑΤΟΝ ΠΕΝΤΗΝΤΑ ΧΙΛΙΑΔΕΣ ΔΡΑΧΜΕΣ (150.000 
ΔΡΧ.). 

Άρθρο 14 

Γ ια ένα κυβικό μέτρο οπλισμένο σκυρόδεμα κατηγορίας 
Β 225 ή ανώτερης, για κατασκευή νέων στοιχείων σε σει¬ 
σμόπληκτα κτίσματα, που χρειάζονται, σύμφωνα με τη με¬ 


λέτη, για να αποκατασταθεΐ η στατική επάρκεια και η αντι¬ 
σεισμική συμπεριφορά του κτίσματος, που αλλοιώνεται με 
τις παρεμβάσεις, που γίνονται για επισκευές (μανδύες 
κλπ), ή για ανακστασκευή οριζόντιων και μόνο, στοιχείων(- 
πλάκες και δοκάρια), που έπαθαν ζημιές και δεν είναι δυ¬ 
νατό να αποκατασταθούν με τη μέθοδο, που περιγρόφε- 
ται στις παραγράφους 4.2.2.1 .,4.2.2.2., 4.2.2.3., και 4.3. 
και είναι σκόπιμο να ανακατασκευασθεΐ όλο το φάτνωμα, 
ή και τα δοκάρια που περιβάλλουν,ή και αυτοτελή τμήματα 
ή αυτοτελείς πλάκες, μαζί με τα αντίστοιχα δοκάρια. 

Στην τιμή περιλαμβάνεται και η δαπάνη για τον ξυλό- 
τυπο ή σιδερότυπο και το σιδεροπλισμό (προμήθεια, το¬ 
ποθέτηση, αποξήλωση, απομείωση, τοποθέτηση, συναρ¬ 
μολόγηση, συγκόλληση με παλιό οπλισμό κλπ), οι απαραί¬ 
τητες εργασίες και υλικά, για τη συνεργασία με τον παλιό 
φέροντα οργανισμό(καθαΙρεση επιχρισμάτων, αποκά¬ 
λυψη οπλισμού, συγκόλληση με το παλιόσκυρόδεμα κλπ.) 
και η αποκατάσταση των τμημάτων που καθαφούνται(τοί- 
χοι, δάπεδα με την επικάλυψή τους, επιχρίσματα,ηλεκτρι- 
κές, υδραυλικές κλπ εγκαταστάσεις, χρωματισμοί κλπ.) Η 
μέτρηση γίνεται με τις πραγματικές διαστάσεις. 

α. Για θεμέλια (πέδιλα, πεδιλοδοκάρια, συνδετήρια δο¬ 
κάρια) 

ΤΡΙΑΝΤΑ ΧΙΛΙΑΔΕΣ ΔΡΑΧΜΕΣ (30.000 ΔΡΧ.). 

β. Γ ια υποστυλώματα και τοιχεία 

ΠΕΝΗΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (55.000 
ΔΡΧ.). 

γ. Για πλάκες και δοκάρια (στην τιμή περιλαμβάνεται και 
η δαπάνη για την καθαίρεση των παλιών σκυροδεμάτων, 
την απομάκρυνση των προϊόντων της, τον καθαρισμό του 
παλιούσιδεροπλισμού την προσαρμογή και σύνδεσή του 
με τη νέα κατασκευή κλπ.). Η τιμή ισχύει και για κατα¬ 
σκευές με κατακόρυφα φέροντα στοιχεία από τοιχο¬ 
δομή: 

ΕΞΗΝΤΑ ΧΙΛΙΑΔΕΣ ΔΡΑΧΜΕΣ (60.0000 ΔΡΧ.). 

Αρθρο 15 

Για να ανακατασκευαστεί ένα τετραγωνικό μέτρο δά¬ 
πεδο απόάοπλο ή ελαφρά οπλισμένο σκυρόδεμα(με σιδε- 
ροπλισμό μέχρι 25 χγρ/μ 3 ), οποιοσδήποτε κατηγορίας, για 
αποκατάσταση όμοιου δαπέδου που έπαθε ζημιές απ'τσ 
σεισμό ή καταστρόφηκε για να γίνουν άλλες εργασίες (εκ¬ 
σκαφές κλπ), ανεξάρτητα απ’τις διαστάσεις του. Στην τιμή 
περιλαμβάνονται όλες οι δαπάνες,που αναφέρονται στο 
προηγούμενο άρθρο 14 και ειδικότερα για πλάκες και δο¬ 
κάρια (περίπτωση γ’). 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ (4.000 ΔΡΧ.). 

Άρθρο 16 

Για ένα μέτρο διάζωμα (σενάζ), ή υπέρθυρο(πρέκι), από 
οπλισμένο σκυρόδεμα, κατηγορίας Β 225 ή ανώτερης, με 
ύψος όσο απαιτείται για τη στατική επάρκεια. Στην τιμή 
περιλαμβάνονται όλες οι δαπάνες που αναφέρονται στο 
άρθρο 14. 

α. Για φέρουσα λιθοδομή, με ελάχιστο πάχος 50 εκ. 

ΟΚΤΩ ΧΙΛΙΑΔΕΣ ΔΡΑΧΜΕΣ (8.000 ΔΡΧ.). 

β. Για φέρουσα πλινθοδομή, με ελάχιστο πάχος 20 εκ. 

ΠΕΝΤΕ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (5.500 
ΔΡΧ). 

γ. Για πλινθοδομές πληρώσεως, με ελάχιστο πάχος 20 
εκ. 

ΤΕΣΣΕΡΙΣ ΧΙΛΙΑΔΕΣ ΤΡΙΑΚΟΣΙΕΣ ΔΡΑΧΜΕΣ (4.300 

ΔΡΧ.). 

δ. Για πλινθοδομές πληρώσεως, με πάχος μικρότερο 
από 20 εκ. 

ΤΡΕΙΣ ΧΙΛΙΑΔΕΣ ΔΙΑΚΟΣΙΕΣ ΔΡΑΧΜΕΣ (3.200 ΔΡΧ.). 

Αρθρο 17 

Για ένα χιλιόγραμμο «ενσωματωμένη μεταλλική κατα¬ 
σκευή από γωνιακό ελάσματα και οριζόντια ελάσματα», 
σύμφωνα με την παράγραφο 4.5.2 του «Κ.Π.Ο.Ε.Κ.Β.Σ.». 
Στην τιμή περιλαμβάνονται όλες οι δαπάνες, που είναι 
απαραίτητες για την έντεχνη κατασκευή (προμήθεια και 
μεταφορά υλικών με τη φθορά και απομείωση, κοπή, κα¬ 
τεργασία, τοποθέτηση, συγκόλληση με τα απαραίτητα πα¬ 
ρεμβλήματα κλπ.). Η μέτρηση γίνεται με το πραγματικό 
βάρος που τοποθετείται. Η ενσωμάτωση περιλαμβάνεται 
στην τιμή που τιμολογείται με το άρθρο 11. 

ΕΚΑΤΟΝ ΟΓΔΟΝΤΑ ΔΡΑΧΜΕΣ (180 ΔΡΧ.). 

Δ* ΣΤΕΓΕΣ - ΟΡΟΦΕΣ - ΔΑΠΕΔΑ - ΜΟΝΩΣΕΙΣ 

'Αρθρο 18 

Για την ανακατασκευή ενός τετραγωνικού μέτρου ξύλι¬ 
νης στέγης, σε οποιοδήποτε ύφος, με απλές δοκίδες ή 
ζευκτά. Στην τιμή περιλαμβάνεται κάθε δαπάνη για να 
αποξηλωθεί η παλιά, να απομακρυνθούν τα άχρηστα υλικά 
και να καθαριστούν, συντηρηθούν και αποθηκευτούν τα 
χρήσιμα για να ξανσχρησιμοποιηθούν, για την προμήθεια 
και μεταφορά των νέων υλικών, μαζί με την φθορά, απο¬ 
μείωση κλπ., για να κατασκευαστούν ικριώματα, να ανυ¬ 
ψωθούν τα υλικά, για την κατεργασία, σύνδεση (μαζί με τα 
αντίστοιχα υλικά, όπως καρφιά, τζινέτια κλπ.), τοποθέ¬ 
τηση κλπ. Η τιμή ισχύει ανεξάρτητα απ’ το είδος της στέ¬ 
γης (μονοκλινής ή πολυκλινής κλπ.), τα υλικά απ' τα οποία 
είναι κατασκευασμένη, τα υλικά που χρησιμοποιούνται 
στην επικάλυψη (κεραμίδια βυζαντινά ή γαλλικά κλπ., 
φύλλα απόκυματοειδή λαμαρίνα, αμιαντοτσιμέντο, πλα¬ 
στικό κλπ) και αν υπάρχει ψευδοροφή ή είναι ορατή και 
περιλαμβάνει όλη την κατασκευή, από τους στρωτήρες, 
μέχρι και την κάλυψη. Η μέτρηση γίνεται σε οριζόντια προ¬ 
βολή επικεραμωμένης επιφάνειας. 

α. Όταν όλα τα υλικά είναι καινούργια: 

ΔΕΚΑ ΕΠΤΑ ΧΙΛΙΑΔΕΣ ΔΡΑΧΜΕΣ (17.000 ΔΡΧ.). 

β. Όταν χρησιμοποιούνται και μερικά απ’ τα παλιά 
υλικά, εκτός απ’ τις διαδοκίδες ή ζευκτά και τις τεγίδες, 
που οπωσδήποτε θα αντικατασταθούν 

ΔΕΚΑ ΤΡΕΙΣ ΧΙΛΙΑΔΕΣ ΔΡΑΧΜΕΣ (13.000 ΔΡΧ.). 

Άρθρο 19 

Για την τοπική επισκευή ενός τετραγωνικού μέτρου ξύ¬ 
λινης στέγης, ανεξάρτητα απ'το πόσα και ποιάαπ’τα παλιά 
υλικά χρησιμοποιούνται, τη μορφή της και τα υλικά απ’τα 
οποία είναι κατασκευασμένη. Στην τιμή περιλαμβάνονται 
όλες οι δαπάνες, που αναφέρονται στο προηγούμενο άρ¬ 
θρο 18. Η μέτρηση γίνεται σε οριζόντια προβολή της επι¬ 
φάνειας. απ’τήν οποία χρειάζεται να αφαιρεθούν τα κερα¬ 
μίδια ή όποια άλλη επικάλυψη και η τιμή ισχύει ανεξάρτητα 
απ'το εμβαδόν και τις διαστάσεις, που έχει το τμήμα που 
επισκευάζεται. 

ΠΕΝΤΕ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (5.500 
ΔΡΧ.). 

Άρθρο 20 

Για την ανακατασκευή ενός τετραγωνικού μέτρου σιδε¬ 


ρένιας στέγης, σε οποιοδήποτε ύψος, με απλές δοκίδες ή 
ζευκτά. Στην τιμή περιλαμβάνεται κάθε δαπάνη για να 
αποξηλωθεί η παλιά, να απομακρυνθούν τα άχρηστα υλικά 
και να καθαριστούν συντηρηθούν και αποθηκευθούν τα 
χρήσιμα για να ξαναχρηοιμοποιηθούν, για την προμήθεια 
και μεταφορά των νέων υλικών,μαζί με την φθορά, απο¬ 
μείωση κλπ., για να κατασκευασθούν ικριώματα, να ανυ¬ 
ψωθούν τα υλικά, για την κατεργασία, σύνδεση (μαζί με τα 
αντίστοιχα υλικά, όπως ηλεκτρόδια, μπουλόνια κλπ), το¬ 
ποθέτηση κλπ. Η τιμή ισχύει ανεξάρτητα απ’το είδος της 
στέγης (μονοκλινής ή πολυκλινής κλπ), τα υλικά απ'τα 
οποία είναι κατασκευασμένη (σίδερα σε απλές διατομές ή 
με ειδική μορφή), τα υλικά που χρησιμοποιούνται στην επι¬ 
κάλυψη (κεραμίδια βυζαντινά ή γαλλικά κλπ., φύλλα από 
κυματοειδή λαμαρίνα, αμιαντοτσιμέντο, πλαστικό κλπ) και 
αν υπάρχει ψευδοροφή ή είναι ορατή και περιλαμβάνει 
όλη την κατασκευή, από τους στρωτήρες, μέχρι και την 
κάλυψη. Η μέτρηση γίνεται σε οριζόντια προβολή επικε- 
ραμωμένης επιφάνειας. 

α. Όταν όλα τα υλικά είναι καινούργια: 

ΕΠΤΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (7.500 
ΔΡΧ.). 

β. Οταν χρησιμοποιούνται και μερικά απ’τα παλιά υλικά, 
εκτός απ’τις διαδοκίδες ή ζευκτά και τις τεγίδες, που 
οπωσδήποτε θα αντικατασταθούν. 

ΠΕΝΤΕ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (5.500 
ΔΡΧ.). 

Άρθρο 21 

Για την τοπική επισκευή ενός τετραγωνικού μέτρου σι¬ 
δερένιας στέγης, με τους όρους που αναφέρονται στο άρ¬ 
θρο 19. 

ΤΕΣΣΕΡΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (4.500 
ΔΡΧ.). 

Άρθρο 22 

Για την ανακατασκευή ενός τετραγωνικού μέτρου ψευ¬ 
δοροφής σε οποιοδήποτε ύψος. Στην τιμή περιλαμβάνε¬ 
ται κάθε δαπάνη για να αποξηλωθεί η παλιά, να απομα¬ 
κρυνθούν τα άχρηστα υλικά και να καθαριστούν, συντηρη¬ 
θούν και αποθηκευθούν τα χρήσιμα για να ξαναχρησιμο- 
ποιηθούν, για την προμήθεια και μεταφορά των νέων υλι¬ 
κών (ξυλεία, πλάκες, αδρανή, ασβέστη κλπ., φυσικές ή τε¬ 
χνητές ίνες κλπ), μαζί με τη φθορά, απομείωση κλπ., για 
να κατασκευαστούν ικριώματα, να ανυψωθούν τα υλικά 
μαζίμε την κατεργασία, σύνδεση και τοποθέτηση. Η τιμή 
ισχύει ανεξάρτητα απ’τη μορφή και τα υλικά απ’τα οποία 
είναι κατασκευασμένη (ξυλεία ραμποτέ ή όχι, πλάκες από 
μοριοσανίδες, γυψοσανίδες ή άλλο υλικό, οροφοπήχεις, 
καλαμωτές κλπ.), τη μορφή και το είδος της στέγης που 
την επικαλύπτει και περιλαμβάνει τη δαπάνη για συμπλη¬ 
ρωματικές εργασίες (χρωματισμό, αποκατάσταση ηλε¬ 
κτρικής κλπ εγκαταστάσεων κλπ.) Η μέτρηση γίνεται με 
τις πραγματικές διαστάσεις του τμήματος που ανακατα¬ 
σκευάζεται και η τιμή ισχύει ανεξάρτητα απ’το εμβαδόν 
και τις διαστάσεις του. 

ΤΕΣΣΕΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ 
(4.500 ΔΡΧ.). 

Αρθρο 23 

Για την επισκευή ενός τετραγωνικού μέτρου οροφοκο¬ 
νιάματος, που έχει ρηγματωθεί, με αρμολόγημα, τοπική 

συμπλήρωση κλπ. Στην τιμή περιλαμβάνονται άλες οι αντI- 
στοιχες δαπάνες, πουαναφέρσνται στο προηγούμενο άρ¬ 
θρο 22 και η μέτρηση γίνεται όπως αναφέρεται σ’αυτό. 

ΤΡΕΙΣ ΧΙΛΙΑΔΕΣ ΔΡΑΧΜΕΣ (3.000 ΔΡΧ.). 

Αρθρο 24 

Για την ανακατασκευή ενός τετραγωνικού μέτρου ορο¬ 
φοκονιάματος, που έχει ρηγματωθεΐ και δεν επιδέχεται 
επισκευή,σύμφωνα με το προηγούμενο άρθρο 23. Στην 
τιμή περιλαμβάνονται όλες οι αντίστοιχες δαπάνες, που 
αναφέρονται στο άρθρο 21 και η μέτρηση γίνεται όπως 
αναφέρεται σ’ αυτό. 

ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (3.500 
ΔΡΧ.). 

Αρθρο 25 

Για να ανακατασκευαστεί ένα τετραγωνικό μέτρο δά¬ 
πεδα, από οποιοδήποτε υλικό(πλάκες ή πλακίδια από 
μάρμαρο, πορσελάνη, πλαστικό ή άλλο υλικό, ξυλεία, μω¬ 
σαϊκό κλπ.), για αποκατάσταση όμοιου δάπεδου, που 
έπαθε ζημιές απ’το σεισμό, ή καταστράφηκε για να γίνουν 
άλλες εργασίες, εκτός απ’ τις ζημιές που προκαλούνται 
για να εκτελεστοϋν οι εργασίες, που τιμολογούνται με τα 
άρθρα 6,8,11,13β, 18,19, 20, 21, 22,23 και 24, όπου η 
αποκατάσταση στα δάπεδα που καταστρέφονται, περι¬ 
λαμβάνεται στη τιμή που καθορίζεται με αυτά και με τα άρ¬ 
θρα 10,13γ και 14γ όταν πρόκειται για τα δάπεδα που βρί¬ 
σκονται κάτω απ'το στοιχείο που επισκευάζεται ή ανακα¬ 
τασκευάζεται, ενώ για τα δάπεδα που βρίσκονται πάνω 
απ’ το στοιχείο, η δαπάνη υπολογίζεται με την τιμή που 
καθορίζεται με το άρθρο αυτό, Στην τιμή περιλαμβάνονται 
όλες οι δαπάνες που είναι απαραίτητες για να αποκατα- 
σταθείτο δάπεδο(να αποξηλωθείτο παλιό, να απομακρυν¬ 
θούν τα άχρηστα υλικά, και να καθαριστούν, συντηρηθούν 
και αποθηκευτούν τα χρήσιμα για να ξαναχρησιμοποιη- 
θούν, για την προμήθεια, μεταφορά, φθορά και απομεΙ- 
ωση υλικών, εργασία, τα υλικά για σύνθεση ή συγκόλληση 
κ.λπ.) καθώς για να προσαρμοστεί και συνδεθεί με το πα¬ 
λιό δάπεδο και να αποκατασταθεΐ ομοιόμορφη τελική επι¬ 
φάνεια. Η μέτρηση γίνεται με πραγματικές διαστάσεις, για 
την περίπτωση που έχει πάθει ζημιές το Ιδιο το δάπεδο, ή 
με τις διαστάσεις που έχει το τμήμα στο οποίο γίνονται οι 
άλλες εργασίες. 

ΕΠΤΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (7.000 
ΔΡΧ.). 

"Αρθρο 26 

Για να επισκευαστεί ή ανακατασκευαστεί ένα τετραγω¬ 
νικό μέτρο μόνωση γενικά (θερμική, ηχητική κλπ) και στε- 
γανοποίηση που υπήρχε και έπαθε ζημιές απ'το σεισμό ή 
καταστράφηκε για να γίνουν άλλες εργασίες, εκτός 
απ’αυτές που αναφέρονταιστο προηγούμενο άρθρο 25. 
Στην τιμή περιλαμβάνονται όλες οι εργασίες που αναφέ- 
ρονται στο άρθρο 25 και η μέτρηση γίνεται με τον ίδιο 
τρόπο. 

ΤΡΕΙΣ ΧΙΛΙΑΔΕΣ ΔΡΑΧΜΕΣ (ΔΡΧ. 3.000 ΔΡΧ.). 

Ε. ΕΓΚΑΤΑΣΤΑΣΕΙΣ 

Άρθρο 27 

Για την επισκευή ή αποκατάσταση υδραυλικών ή ηλε¬ 
κτρικών εγκαταστάσεων και δικτύων, που έπαθαν ζημιές 
απ'το σεισμό,ή καταστράφηκαν ή αχρηστεύτηκαν για να 


γίνουν άλλες εργασίες, όπως επισκευές σε τοίχους κλπ 
(εκτός απ’τις ζημιές που προκαλούνται για να γίνουν οι ερ- 
γαοίες που τιμολογούνται μετά άρθρα 14,15,16,21,22 
και 23, όπου η αποκατάσταση περιλαμβάνεται σπς τιμές 
που καθορίζονται με τα άρθρα αυτά). Στην τιμή περιλαμ¬ 
βάνονται όλϊς οι δαπάνες που είναι απαραίτητες για να 
αποκατασταθεί η εγκατάσταση (για να αποξηλωθεί αν 
χρειάζεται, η παλιά, να απομακρυνθούν τα άχρηστα υλικά 
και να καθαριστούν, συντηρηθούν και αποθηκευτούν τα 
χρήσιμα για να ξαναχρησιμοποιηθούν, για την προμήθεια, 
μεταφορά, φθορά και απομείωση υλικών, την εργασία και 
τα υλικά για τη σύνδεση με την παλιά εγκατάσταση κλπ.), 
καθώς και για να συνδεθεί με το δίκτυο (εργασία και δικαι¬ 
ώματα Ο.Κ.Ω.). Η τιμή ορίζεται «καταποκοπή», για κάθε 
ξεχωριστή ιδιοκτησία, ή, για τις κοινόχρηστες εγκαταστά¬ 
σεις, για κάθε όροφο και περιλαμβάνει τη δαπάνη τόσο για 
την εσωτερική, όσο και για την εξωτερική εγκατάσταση. 

α. Αποχετευτική εγκατάσταση: 

ΣΑΡΑΝΤΑ ΧΙΛΙΑΔΕΣ ΔΡΑΧΜΕΣ (40.000 ΔΡΧ.). 

β. Εγκατάσταση για την ύδρευση: 

ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (50.000 ΔΡΧ.). 

γ. Ηλεκτρική εγκατάσταση, για κάθε ξεχωριστή ιδιοκτη¬ 
σία: 

ΠΕΝΗΝΤΑ ΧΙΛΙΑΔΕΣ ΔΡΑΧΜΕΣ (50.000 ΔΡΧ.). 

δ. Ηλεκτρική εγκατάσταση σε κοινόχρηστους χώρους: 

ΣΑΡΑΝΤΑ ΧΙΛΙΑΔΕΣ ΔΡΑΧΜΕΣ (40.000 ΔΡΧ.). 

Άρθρο 28 

Για ένα τετραγωνικό μέτρο ανακατασκευή κτιστής κα¬ 
πνοδόχου, με πλίνθους παρόμοιους με αυτούς που ήταν 
κατασκευασμένη (πλήρεις οπτόπλινθοι με ή χωρίς σκάφη, 
οπτόπλινθοι με διάκενα, τσιμεντόπλινθοι, ειδικοί πλίνθοι 
πυράντοχοι κλπ), ανεξάρτητα απ’το ύψος, το σχήμα (κα¬ 
μπύλη κάτοψη με οσηδήπστε ακτίνα κλπ.), τις εσωτερικές 
και εξωτερικές διαστάσεις, το πάχος του τοίχου κλπ. Στην 
τιμή περιλαμβάνονται άλες οι δαπάνες για την έντεχνη και 
λειτουργικά πλήρη κατασκευή, η εσωτερική διαμόρφωση 
και η προς τα πάνω τελική διαμόρφωση όπως και η εξωτε¬ 
ρική (σουβάντισμα, χρωματισμός κλπ., αν χρειάζεται). Η 
μέτρηση γίνεται με τις πραγματικές διαστάσεις στην εξω¬ 
τερική επιφάνεια (περίμετρο). 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΡΧ.). 

Άρθρο 2Θ 

Για ένα μέτρο προκατασκευασμένη καπνοδόχο, από 
οποιοδήποτε υλικό (πηλοσωλήνες, ειδικούς σπόνδυλους 
από γαρμπιλόδεμα ή κισηρόδεμα, αμιαντστσιμεντοοωλή- 
νες κλπ) με ή χωρίς εσωτερική επένδυση. Στην τιμή περι¬ 
λαμβάνονται όλες οι δαπάνες που αναφέρονται στο προη¬ 
γούμενο άρθρο 28, καθώς και οι δαπάνες για το εξωτερικά 
επίχρισμα και το χρωματισμό. Η μέτρηση γίνεται με το 
πραγματικό μήκος. 

ΤΕΣΣΕΡΙΣ ΧΙΛΙΑΔΕΣ ΔΡΑΧΜΕΣ <4.000 ΔΡΧ.). 

ΣΤ. ΑΠΟΚΑΤΑΣΤΑΣΗ ΡΩΓΜΩΝ 

Άρθρο 30 

Για ένα χιλιόγραμμο σιδερένιους συνδετήρες, όπως 
προβλέπονται στις παραγράφους 4.4.1 Β, 4.4.2Α, 4.4.3Α 
και 4.8 του «Κ.Π.Ο.Ε.Κ.Β.Σ.». Στην τιμή, που ισχύει για 
οποιοδήποτε στοιχείο, σε οποιαδήποτε θέση και από 
οποιαδήποτε κατηγορία σκυροδέματος, περιλαμβάνονται 
όλες οι δαπάνες για να εκτελεστεί έντεχνα η εργασία 

(προμήθεια και μεταφορά υλικών, φθορά, απομείωση, κα¬ 
τεργασία με τις ελικώσεις κλπ. ειδικά εξαρτήματα όπως 
περικόχλια, παρεμβλήματα, ροδέλες κλπ., αποκάλυψη, 
καθαρισμός και διάτρηση του σκυροδέματος με την απο¬ 
μάκρυνση των υλικών, τοποθέτηση και σίισφιξη, κάλυψη 
και αποκατάσταση εξωτερικά με επίχρισμα και χρωματι¬ 
σμό ή άλλη κάλυψη για να αποκατασταθεΐ η ομοιόμορφη 
και αισθητικά ικανοποιητική εμφάνιση κλπ.), εκτός απ’τη 
συγκόλληση των ρωγμών, τον εμποτισμό με εποξειδικό 
κονίαμα και τους μανδύες κλπ. που προβλέπονται στις 
«Κ.Π.Ο.Ε.Κ.Β.Σ.» να κατασκευαστούν παράλληλα με τους 
συνδετήρες, που η δαπάνη τους υπολογίζεται με τις τιμές 
που καθορίζονται στα αντίστοιχα άρθρα. Η μέτρηση γίνε¬ 
ται γίνεται με το πραγματικό βάρος όλης της μεταλλικής 
κατασκευής (συνδετήρες περικόχλια, παρεμβλήματα 
κλπ.), που τελικά ενσωματώνονται. 

ΕΞΑΚΟΣΙΕΣ ΠΕΝΗΝΤΑ ΔΡΑΧΜΕΣ (650 ΔΡΧ.) 

Άρθρο 31 

Για ένα χιλιόγραμμο λεπτό έλασμα από ανοξείδωτό χά¬ 
λυβα, για την αποκατάσταση έντονης ρηγμάτωσης σε φο¬ 
ρέα από οπλισμένο σκυρόδεμα (δοκάρια κλπ.), σύμφωνα 
με τις παραγράφους 2.7,4.4.2 και 4.4.3Α (2η περίπτωση) 
του «Κ.Π.Ο.Ε.Κ.Β.Σ.». Στην τιμή περιλαμβάνονται όλες οι 
δαπάνες για να εκτελεστεί έντεχνα η εργασία, όπως ανα- 
φέρονται στο προηγούμενο άρθρο 30, καθώς και η δα¬ 
πάνη για τη συγκόλληση των ελασμάτων στο σκυρόδεμα, ή 
μεταξύ τους, στην περίπτωση που χρησιμοποιούνται πε¬ 
ρισσότερα, που περιλαμβάνει όλες τις εργασίες που ανα- 
φέρονται στην παράγραφο 2.7 των «Κ.Π.Ο.Ε.Κ.Β.Σ.» 
(εξομάλυνση της επκράνειάς του σκυροδέματος, πλύσιμο, 
ειαράχυνση με αμμοβολή, συμπίεση κλπ.). Η μέτρηση γί¬ 
νεται όπως στο προηγούμενο άρθρο 30. 

ΠΕΝΤΕ ΧΙΛΙΑΔΕΣ ΔΡΑΧΜΕΣ (5.000 ΔΧΡ). 

Άρθρο 32 

Για να συγκολληθεί ένα μέτρο ρωγμής με πλάτος από 
0.1 χιλιοστό, μέχρι 3 χιλιοστά, σε άοπλο ή οπλισμένο σκυ¬ 
ρόδεμα, με κατάλληλες,για κάθε περίπτωση, εποξειδικές 
ρητίνες, σύμφωνα με τις παραγράφους 2.5, 3.1.7 και 
3.1.8 των «ΚΠΟΕΚΒΣ.» Η τιμή ισχύει για συγκόλληση σε 
οποιοδήποτε στοιχείο, σε οποιαδήποτε θέση και από 
οποιοδήποτε σκυρόδεμα, όπως περιγράφεται στα άρθρα 
4.4.1,4.4.2 και 4.5.1 και περιλαμβάνει όλες τιε δαπάνες 
για να εκτελεστεί έντεχνα η εργασία όπως περιγράφεται 
στο άρθρο 30, καθώς και τις αντίστοιχες δαπάνες για να 
τοποθετηθεί και απομακρυνθεί η ρητίνη ταχείας σκληρύν- 
σεως για να σφραγιστούν επιφανειακά οι ρωγμές και να 
καθαριστούν εσωτερικά με πιεσμένο αέρα, ή κενό, να το¬ 
ποθετηθούν και αφαιρεθοϋν οι σωληνίσκοι ή ακροφύσια ή 
καρφιά. Η μέτρηση γίνεται με το πραγματικό μήκος που 
εμφανίζεται η ρωγμή σε όλες τις επιφάνειες. 

ΟΚΤΩ ΧΙΛΙΑΔΕΣ ΔΡΑΧΜΕΣ (8.000 ΔΡΧ.). 

Άρθρο 33 

Για να επισκευαστεί ένα μέτρο ρωγμή σε πλάκες από 
οπλισμένο σκυρόδεμα, που έχει πλάτος μεγαλύτερο από 
3 χιλιοστά, με ρητινόστοκο, ειδική τσιμεντοκονία ή άλλο 
κατάλληλο υλικό, ενισχυμένο με οπλισμό από κοτετσό- 
συρμα ή άλλο κατάλληλο υλικό ή ίνες. Στην τιμή περιλαμ¬ 
βάνονται όλες οι δαπάνες, που αναφέρονται στο προη¬ 
γούμενο άρθρο 32. Αν η ρωγμή είναι διαμπερής, η μέ¬ 


τρηση γίνεται μόνο απ’τη μια επιφάνεια της πλάκας. 

ΤΡΕΙΣ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (3.500 
ΔΡΧ.). 

ί 

Άρθρο 34 

Για να επισκευαστεί ένα μέτρο ρωγμή σε φέροντας τοί¬ 
χους από λιθοδομή, όπως προβλέπεται στην παράγραφο 
2.4.1. των «Κ.Π.Ο.Ε.Κ.Θ.Σ.», με τσιμεντενέσεις ή ενέσεις 
με άλλο ειδικό για την περίπτωση υλικό. Στην τιμή περι¬ 
λαμβάνονται όλες οι δαπάνες που αναφέρονται στο προη¬ 
γούμενο άρθρο 33 και η μέτρηση γίνεται όπως ορίζεται 
στο ίδιο άρθρο. 

ΕΝΝΕΑ ΧΙΛΙΑΔΕΣ ΠΕΝΤΑΚΟΣΙΕΣ ΔΡΑΧΜΕΣ (9.500 
ΔΡΧ.). 

Άρθρο 35 

Για τον εμποτισμό με εποξειδική ρητίνη ή κονίαμα, σε 
κόμβο που επισκευάζεται σύμφωνα με την παράγραφο 
4.8 του «ΚΠΟΕΚΒΣ». Στην τιμή περιλαμβάνεται κάθε 
απαραίτητη δαπάνη για να ολοκληρωθεί έντεχνα η εργα¬ 
σία (προμήθεια και μεταφορά υλικών, με τη φθορά και 
απομείωση, προεργασία, όπως τοποθέτηση και απομά¬ 
κρυνση σωληνίσκων, σφράγιση αρμών κλπ.) εκτός 
απ’τους μανδύες, τη συγκόλληση και τους σιδερένιους 
συνδετήρες, που η δαπάνη τους υπολογίζεται με τις τιμές 
που καθορίζονται στα αντίστοιχα άρθρα. Η τιμή, ισχύει για 
κάθε κόμβο, «καταποκοπή», ανεξάρτητα απ’τον αριθμό 
των στύλων και των δοκαριών που συντρέχουν σε κάθε 
κόμβο. 

ΣΑΡΑΝΤΑ ΠΕΝΤΕ ΧΙΛΙΑΔΕΣ ΔΡΑΧΜΕΣ (45.000 ΔΡΧ.). 

Το παρόν τιμολόγιο δύναται να χρησιμοποιηθεί και για 
την κοστολόγηση αντιστοίχων εργασιών σε σεισμόπληκτα 
παραδοσιακά ή διατηρητέα κτίρια. 

Από τις διατάξεις της απόφασης αυτής,δεν προκαλείται 
δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιουλίου 1995 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΝΔΗΣ 

-♦- 

Αριθ. οικ./1876/ΤΣΕΠ32.1 (2) 

Παράταση προθεσμίας υποβολής αιτήσεων απά τους σει¬ 
σμόπληκτους του 1994 του Νομού Φλώρινας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την Πράξη Νομοθετικού Περιεχομένου με ημερομη¬ 
νία 28.7.78 «περί αποκαταστάσεως ζημιών εκ σεισμών 
του 1978 εις περιοχήν Βορείου Ελλάδος κλπ» όπως αυτή 
κυρώθηκε, τροποποιήθηκε και συμπληρώθηκε με τους 
Νόμους 867/79, 1048/80, 1133/81 και 1130/81. 

2. Την Πράξη Υπουργικού Συμβουλίου 32/23.1.95 
(ΦΕΚ 16/Α/31.1.95), για «Αποκατάσταση των ζημιών που 
προκλήθηκαν από το σεισμό της 1ης Σεπτεμβρίου 1994 
σε περιοχές του Νομού Φλώρινας». 

3. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» 

4. Την Κοινή Απόφαση του Υπουργού Προεδρίας και 
του Αναπληρωτή Υπουργού ΠΕ.ΧΩ.Δ.Ε. Δ16α/04/773/ 

29.11.90 σχετικά με τον αριθμό των υπογραφών. 

5. Την κοινή απόφαση Δ17α/02/5β/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. «Ανά¬ 
θεση αρμοδιοτήτων Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Ιωάννη ΤσακλΙδη». 

- Επειδή οι αιτήσεις επισκευής ή ανακατασευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

- Επειδή πολοΐ σεισμόπληκτα δεν μπόρεσαν να υπο¬ 
βάλλουν αιτήσεις για χρηματοδότηση έγκαιρα. 

- Επειδή σύμφωνα μετηνπαρ. 3 της Π.Υ.Σ. 32/23.1.95 
δίνεται στον Υφυπουργό ΠΕ.ΧΩ.Δ.Ε. η δυνατότητα να πα¬ 
ρατείνει την προθεσμία για την υποβολή αιτήσεων για τρία 
εξάμηνα ακόμη, αποφασίζουμε: 

Παρατείνουμε την προθεσμία για την υποβολή αιτή¬ 
σεων και τεχνικών μελετών για την χορήγηση αδειών και 
χρηματοδότηση των σεισμοπλήκτων του Νομού Φλώρι¬ 
νας, που λήγει στις 31.7.95 για ένα εξάμηνο ακόμη δη¬ 
λαδή μέχρι 31.1.96. 

Από τις διατάξεις της απόφασης αυτής δεν προκαλεΐται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1995 

Ο ΥΦΥΠΟΥΡΓΟΣ 

ΗΡΑΝ. ΤΣΑΚΛΙΔΗ! 

-4- 

Αριθ. ΟΙΚ./1877/ΤΣΕΠ32.1 (3) 

Παράταση προθεσμίας υποβολής αιτήσεων από τους σει¬ 
σμόπληκτους του 1994 του Νομού Λευκάδας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την Πράξη Νομοθετικού Περιεχομένου με ημερομη¬ 
νία 28.7.78 «περί αποκαταστάσεως ζημιών εκ σεισμών 
του 1978 εις περιοχήν Βορείου Ελλάδος κλπ» όπως αυτή 
κυρώθηκε, τροποποιήθηκε και συμπληρώθηκε με τους 


Νόμους 867/79.1048/80,1133/81 και 1190/81. 

2. Τις Πράξεις Υπουργικού Συμβουλίου 258/13.7.94 
<Φ£Κ 123/Α/21.7.94), 470/23.11.94 (ΦΕΚ 214/Α/ 

7.12.94 και 80/3.3.95 (ΦΕΚ 55/Α/16.3.95), για την 
«Αποκατάσταση των ζημιών από τους σεισμούς της 25ης 
Φεβρουάριου 1994, της 29.11.94 και 1.12.94 σε περιο¬ 
χές του Νομού Λευκάδας*. 

3. Το Π.Δ. 69/1988 «Περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» 

4. Την Κοινή Απόφαση του Υπουργού Προεδρίας και 
του Αναπληρωτή Υπουργού ΠΕ.ΧΩ.Δ.Ε. Δ16α/04/773/ 
29.11.90 σχετικά με τον αριθμό των υπογραφών. 

5. Την κοινή απόφαση Δ17α/02/5θ/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. «Ανά¬ 
θεση αρμοδιοτήτων Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Ιωάννη ΤσακλΙδη». 

- Επειδή οι αιτήσεις επισκευής ή ανακατασευής για χο¬ 
ρήγηση δανείου και έκδοση αδείας πρέπει να συνοδεύο¬ 
νται από ολοκληρωμένες μελέτες. 

- Επειδή πολλοί σεισμόπληκτοι δεν μπόρεσαν να υπο¬ 
βάλλουν αιτήσεις για χρηματοδότηση έγκαιρα. 

- Επειδή σύμφωνα με την παρ. 3 της Π.Υ.Σ. 256/ 

13.7.94 δίνεται στον Υφυπουργό ΠΕ.ΧΩ.Δ.Ε. η δυνατό¬ 
τητα να παρατείνει την προθεσμία για την υποβολή αιτή¬ 
σεων για τρία εξάμηνα ακόμη, αποφασίζουμε: 

Παρατείνουμε την προθεσμία για την υποβολή αιτή¬ 
σεων και τεχνικών μελετών για την χορήγηση αδειών και 
χρηματοδότηση των σεισμοπλήκτων του Νομού Λευκά¬ 
δας, που λήγει στις 21.7.95 για ένα εξάμηνο ακόμη δη¬ 
λαδή μέχρι 21.1.96. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1995 

ΟΥ* ΥΠΟΥΡΓΟΙ 

ΙΩΑΝ. ΤΣΑΚΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




